Diari Oficial de la Generalitat Valenciana


Sumari del DOGV 5422, del 05-01-2007 (2006/15219)

RESOLUCIÓ de 29 de desembre del 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als Instituts Tecnològics de la Xàrcia IMPIVA per a l'Exercici 2007.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15153


Data del document
:   29-12-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * recerca i desenvolupament
    * projecte d'investigació
    * ajuda pública
    * transferència de tecnologia
    * innovació
    * centre d'investigació
    * suport econòmic
    * programa d'investigació

La Comunitat Valenciana s'ha dotat durant els últims anys d'instruments  
necessaris per a abordar els reptes que l'entorn econòmic  
globalitzat planteja a un teixit productiu constituït fonamentalment per  
empreses de Petita i mitjana dimensió en què la producció i comercialització  
de béns de consum tradicionals exercix un paper rellevant.  
És un fet que, després de la finalització del període 2000-2006, el nou  
posicionament regional planteja com prioritari el repte de la competitivitat  
per davant de la convergència.  
La millora de la capacitat competitiva de les empreses valencianes  
i l'ampliació del sistema productiu cap a sectors emergents requerix,  
no obstant, insistir en un constant suport que conduïsca la nostra economia  
per la senda traçada per l'Estratègia de Lisboa, de manera que  
puguen incrementar-se les oportunitats de negoci aprofitant qualsevol  
fórmula innovadora per a la generació de nou valor en productes i servicis,  
madurs o nous.  
Les empreses, especialment aquelles de dimensió Petita i mitjana,  
seguiran trobant dificultats per a fer seus els recursos estratègics  
que els planteja el repte de la innovació. En concret, la necessitat de  
comptar amb equipament i personal tècnic especialitzat constituïx una  
barrera sovint infranquejable perquè les xicotetes i mitjanes empreses  
puguen desenrotllar amb garantia activitats d'I+D+i.  
Per a afrontar esta dificultat, la Conselleria d'Empresa, Universitat  
i Ciència, a través de l'IMPIVA, impulsa el desenrotllament i funcionament  
de la xàrcia d'Instituts Tecnològics de la Comunitat Valenciana  
(Xàrcia IMPIVA), articulada sobre una base de col·laboració entre  
l'IMPIVA, associacions d'empreses i, si és procedent, també altres  
institucions amb capacitat per a aportar recursos tecnològics i de gestió  
de la innovació utilitzables per les xicotetes i mitjanes empreses. Es  
tracta d'organitzacions entre els objectius primordials del qual es troba  
la investigació fonamental, industrial i el desenrotllament experimental,  
i la disseminació dels seus resultats entre les empreses, contribuint  
així de forma significativa a incrementar el compromís de la nostra  
economia amb la innovació. El seu paper en el Sistema Valencià de  
Ciència, Tecnologia i Empresa queda arreplegat en l'article 52 de l'Estatut  
d'Autonomia.  
Per mitjà d'estes ajudes es pretén potenciar la capacitat de generació,  
promoció i difusió de la innovació dels Instituts Tecnològics de la  
Xàrcia IMPIVA entre les empreses de la Comunitat Valenciana.  
En virtut del que antecedix, i de conformitat amb el que disposa  
l'article 1.4 de l'Orde de la Conselleria d'Empresa, Universitat i Ciència  
de 12 de desembre del 2006.  
Article 1. Objecte i àmbit.  
L'objecte de la present resolució és convocar les ajudes dels programes  
que s'indiquen a continuació, i aprovar les seues bases reguladores:  
- Programa de Foment de la Innovació  
- Programa d'Infraestructures  
- Programa de Cooperació Tecnològica entre Centres d'Investigació  
i Tecnologia  
- Programa d'I+D  
Article 2. Marc normatiu.  
Les ajudes arreplegades en la present resolució es concediran  
d'acord amb el que establix l'Orde de 12 de desembre del 2006, de la  
Conselleria d'Empresa, Universitat i Ciència, sobre concessió d'ajudes  
per l'Institut de la Petita i Mitjana Indústria de la Generalitat Valenciana  
(IMPIVA), la Llei 38/2003, de 17 de novembre, General de Subvencions  
i la resta de normativa de desenrotllament que li fora d'aplicació.  
Les ajudes arreplegades en el Programa de Foment de la Innovació,  
el Programa de Cooperació Tecnològica entre Centres d'Investigació  
i Tecnologia i el Programa d'I+D no queden subjectes a l'obligació  
de notificació prèvia a la Comissió de la Unió Europea per no reunir  
tots els requisits de l'article 87.1 del Tractat de la Unió Europea.  
Les ajudes arreplegades en el Programa d'Infraestructures tenen  
caràcter de minimis d'acord amb el que establix el Reglament (CE)  
núm. 1998/2006 de la Comissió, de 15 de desembre del 2006, publicat  
en el Diari Oficial de la Unió Europea de 28 de desembre del 2006.  
Article 3. Línies pressupostàries.  
L'import global màxim que amb caràcter estimatiu es destinarà per  
a la concessió de les ajudes previstes en la present convocatòria, és el  
que s'indica a continuació:  
Programa de Foment de la Innovació 7.544.000 euros  
Programa d'Infraestructures 750.000 euros  
Programa de Cooperació Tecnològica entre Centres de  
Investigació i Tecnologia 3.289.260 euros  
Programa d'I+D 90.410.350 euros  
a càrrec de les següents línies pressupostàries:  
T6723000 05.467.157 euros  
D5819286 6.750.000 euros  
TOTAL 46.875.161 euros  
L'import destinat a la concessió de les ajudes previstes en la present  
convocatòria, està supeditat a l'aprovació del pressupost de l'IMPIVA  
per a l'exercici 2007 i a la liquidació dels compromisos degudament  
adquirits procedents de convocatòries anteriors.  
En qualsevol cas, es podrà incrementar el finançament quan es  
produïsca un augment del crèdit disponible com a conseqüència de  
l'aprovació per la Llei de Pressupostos de la Generalitat per al 2007  
d'un import superior, d'altres convocatòries en què s'hagen presentat  
o resolt sol·licituds per import inferior al gasto inicialment previst o de  
les que deriven obligacions liquidades o reconegudes per import inferior  
a l'ajuda que va ser concedida en el seu dia, o bé quan aquest augment  
siga conseqüència d'una generació, ampliació o incorporació de  
crèdit. Aquestes modificacions del pressupost estimat seran publicades  
en el Diari Oficial de la Generalitat.  
Les ajudes descrites comptaran amb finançament del Fons Europeu  
de Desenrotllament Regional (FEDER) a través del Programa  
Operatiu Integrat de la Comunitat Valenciana 2000-2006: Eix 1 Millora  
de la Competitivitat i Desenrotllament del teixit Productiu - Mesura  
1 Suport a l'empreses industrials, comercials i de servicis, Eix 2 Societat  
del Coneixement - Mesura 5 Centre públic d'investigació i centres  
tecnològics, i del Fons Social Europeu (FSE) a través del Programa  
Operatiu Integrat de la Comunitat Valenciana 2000-2006: Eix 20 Societat  
del Coneixement i Telecomunicacions - Mesura 1 Suport inversió  
capital humà àmbit investigació, així com d'altres possibles fons, sent  
d'aplicació les disposicions que els regulen.  
Article 4. Beneficiaris.  
1. Podran acollir-se a estes ajudes els Instituts Tecnològics de  
la Xàrcia IMPIVA i altres entitats públiques o privades sense anime  
de lucre amb finalitat investigadora legal o estatutària amb seu en la  
Comunitat Valenciana, segons el que s'indica en cada programa.  
2. Els beneficiaris hauran de tindre la seua seu social o delegació a  
la Comunitat Valenciana, i els projectes objecte d'ajuda hauran d'estar  
localitzats en el dit territori.  
3. Les condicions per a ser beneficiari hauran de mantindre's fins  
al moment del pagament de la subvenció.  
4. Per a l'exercici de la seua activitat els beneficiaris hauran de  
disposar de les autoritzacions administratives preceptives, trobar-se  
inscrits en els registres públics pertinents, i complir amb qualssevol  
altres requisits exigits per les disposicions aplicables.  
5. Als efectes de l'art 87.1 del Tractat de la Unió Europea el beneficiari  
no haurà de tindre la consideració d'empresa en el sentit de  
realitzar una activitat econòmica, açò és, una activitat consistent en  
l'oferta de béns i servicis en un determinat mercat. En el cas que el  
beneficiari exercisca activitats de caràcter econòmic i no econòmic  
haurà de poder complir les següents condicions:  
- distingir amb claredat entre estos dos tipus d'activitats  
- separar clarament el finançament d'ambdós activitats  
- imputar els costos correctament a una o una altra activitat.  
6. No podran obtindre la condició de beneficiaris els sol·licitants  
en què concórrega alguna de les circumstàncies previstes en l'article  
13 de la Llei 38/2003, de 17 de novembre, General de Subvencions.  
Article 5. Sol·licitud d'ajuda.  
1. Els sol·licitants hauran de presentar una sol·licitud normalitzada  
complimentada utilitzant el programa informàtic que es pot descarregar  
des de la direcció d'internet de l'IMPIVA: www.impiva.es  
2. A fi de potenciar l'èxit dels objectius de la present resolució,  
l'IMPIVA podrà traslladar les sol·licituds a altres programes o convocatòries  
d'ajudes.  
Article 6. Documentació que ha d'acompanyar a l'imprés de sollicitud.  
1. Memòria tècnica del projecte, segons model que pot obtindre's  
descarregant-lo de la direcció d'internet de l'IMPIVA: www.impiva.  
es, així com aquella informació addicional especificada en els programes  
arreplegats en annex.  
2. Estatuts vigents i poder de representació del firmant de la sollicitud,  
o acta de nomenament o apoderament. No serà necessària la  
presentació d'esta documentació si ja obra a poder de l'IMPIVA i es  
manté vigent, aportant a l'efecte declaració de vigència segons model  
disponible en la direcció d'internet de l'IMPIVA: www.impiva.es  
3. La presentació de la sol·licitud comporta l'autorització a l'IMPIVA,  
excepte manifestació en contrari pel sol·licitant, per a demanar  
els certificats a emetre per l'Agència Estatal de l'administració Tributària,  
per la Unitat recaptadora de la Hisenda Pública Valenciana i per  
la Tresoreria General de la Seguretat Social, en els qual s'acredite que  
el sol·licitant es troba al corrent en les seues obligacions amb aquestes  
administracions. En qualsevol cas l'IMPIVA es reserva el dret a  
requerir directament al sol·licitant en el cas que la informació obtinguda  
presente alguna incidència.  
4. Si la documentació aportada fóra incompleta o presentara errors  
subsanables es requerirà a l'interessat perquè en el termini de 10 dies  
esmene la falta o acompanye els documents preceptius, amb advertència  
que si no el fera se'l tindrà per desistit de la seua sol·licitud.  
5. Els requeriments a què es fa referència en este article, així com  
qualsevol altre que poguera realitzar-se per l'IMPIVA podrà efectuarse  
per fax i/o per correu electrònic al nombre i/o a la direcció indicada  
pel sol·licitant en l'imprés de sol·licitud.  
Article 7. Termini de presentació de sol·licituds.  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 20 de febrer de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Article 8. Lloc de presentació de sol·licituds.  
1. Les sol·licituds i la documentació annexa podran presentar-se  
en qualsevol de les seus de l'IMPIVA indicades a continuació en horari  
de 9 a 14 hores, de dilluns a divendres, i de 17 a 19 hores, de dilluns  
a dijous:  
- IMPIVA Alicante-Oficina PROP: C/Xurruca, 29, 03303 Alacant.  
- IMPIVA Castellón-Oficina PROP: Av. Germans Bou, 47. 12952  
Castelló.  
- IMPIVA València: Plaça de l'Ajuntament, 6. 46065 València.  
2. També podran presentar-se en les formes previstes en l'article  
38.4. de la Llei 30/1992, de 26 de novembre, de Règim Jurídic de les  
Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de  
Correus, haurà de fer-se en sobre obert perquè siga datada i segellada  
per l'oficina de Correus abans de ser certificada.  
Article 9. Projectes plurianuals.  
Quan es tracte d'un projecte de caràcter plurianual:  
a) Haurà d'indicar-se en la memòria tècnica cada una de les seues  
fases i l'exercici en què es realitzaran.  
b) La sol·licitud d'ajuda haurà de presentar-se per a cada una de  
les fases en l'exercici en què vaja a executar-se, sense que la concessió  
d'ajuda per a una d'elles condicione la de futures fases. Les concessions  
en exercicis pressupostaris següents se supeditaran a l'existència  
d'un programa que empare les actuacions proposades i els resultats  
aconseguits.  
Article 10. Avaluació de sol·licituds.  
1. Les ajudes es concediran davall el règim de concurrència competitiva,  
per mitjà d'una comparació de les sol·licituds presentades en  
què s'aplicaran els criteris de valoració fixats en els programes i s'establirà  
una prelació respectant els límits pressupostaris.  
2. L'òrgan competent per a la instrucció del procediment de les  
ajudes emmarcades en la present resolució serà la Direcció d'Infraestructures  
Tecnològiques i Servicis de l'IMPIVA a través de l'Àrea de  
Xàrcies d'Innovació i Tecnologia.  
3. L'IMPIVA podrà requerir del sol·licitant la reformulació de la  
seua sol·licitud per a ajustar els compromisos i condicions a la subvenció  
otorgable quan esta siga inferior a la que figura en la sol·licitud  
presentada.  
Article 11. Resolució de la concessió d'ajudes.  
Després de l'aplicació dels criteris d'avaluació, una Comissió presidida  
pel director general de l'IMPIVA i composta pel personal tècnic  
que este designe, elevarà proposta de concessió al President de l'IMPIVA.  
El President de l'IMPIVA resoldrà sobre l'adjudicació de les ajudes,  
per mitjà de resolució, fixant expressament la quantia, i incorporant,  
si és procedent, les condicions i obligacions a què haja de subjectar-  
se el beneficiari.  
Les subvencions concedides seran publicades en el Diari Oficial  
de la Generalitat (DOGV) amb expressió del programa i crèdit pressupostari  
a què s'imputen, beneficiari, quantitat concedida i finalitat o  
finalitats de la subvenció.  
La resolució dictada pel President posarà fi a la via administrativa,  
i el seu contingut serà notificat de forma individualitzada a cada interessat.  
Llevat que s'especifique d'una altra manera en la Llei de Pressupostos  
de la Generalitat Valenciana per al 2007, si l'ajuda supera el  
milió d'euros serà necessària l'autorització del Consell; si supera la  
quantia de 250.000 euros per perceptor s'adonarà a este mateix òrgan.  
En el cas de programes d'ajudes que estiguen finançats pel Fons  
Europeu de Desenrotllament Regional (FEDER), la concessió de l'ajuda  
quedarà condicionada a l'emissió, per part de l'autoritat ambiental  
competent, d'un certificat que declare la no afecció del projecte a la  
denominada ?xàrcia Natura', espai físic d'especial protecció mediambiental  
configurat així per la Unió Europea. L'obtenció de dit certificat  
es gestionarà per l'IMPIVA.  
Article 12. Projectes que reforcen la política social.  
D'acord amb els criteris de valoració que s'establixen respectivament  
en cada un dels programes, tindran preferència en l'adjudicació  
en cas d'empat els projectes presentats per aquelles entitats que acrediten  
ocupar un percentatge de treballadors discapacitats superior respecte  
a la plantilla de l'entitat que tenien amb anterioritat a la present  
convocatòria, i en general aquells que reunisquen els requisits previstos  
en la Llei 11/2003, de 10 d'abril, sobre l'estatut de les persones  
amb discapacitat de la Comunitat Valenciana.  
Així mateix es valoraran positivament els projectes presentats per  
certes categories de persones desfavorides socialment que experimenten  
condicions, situacions i necessitats especials a l'hora de mamprendre  
activitats empresarials o inserir-se en el mercat laboral.  
Article 13. Obligacions dels beneficiaris.  
Seran obligacions del beneficiari:  
a) Realitzar l'activitat objecte de la subvenció i acreditar la seua  
realització en la forma i data fixades en la notificació de l'ajuda o en  
el conveni de col·laboració. L'acreditació dels gastos i inversions es  
realitzarà per mitjà de la presentació de la totalitat de justificants de  
gasto i pagament.  
b) Complir amb les seues obligacions fiscals i amb la Seguretat  
Social de manera que quede acreditada esta circumstància en el  
moment previ a l'atorgament de l'ajuda en els termes establits en la  
normativa vigent en la matèria, i a l'acreditació de la seua personalitat  
jurídica referida al moment de la sol·licitud de l'ajuda. Quan l'ajuda  
s'atorgue a una societat en constitució en cap cas s'abonarà l'import  
de la mateixa abans que la societat estiga constituïda i inscrita en el  
registre corresponent, per a l'acreditació del qual es fixarà un termini.  
c) Respectar la normativa mediambiental vigent.  
d) En qualsevol moment de la vigència de l'expedient el beneficiari  
haurà d'actualitzar la documentació presentada que haguera sofrit  
alguna modificació i comunicar altres ajudes públiques o privades que  
haguera obtingut o sol·licitat amb posterioritat a la data de presentació  
de la sol·licitud.  
e) Tant el beneficiari com els tercers relacionats amb l'objecte de  
la subvenció, hauran de sotmetre's a les actuacions de comprovació,  
verificació i control financer de l'activitat subvencionada efectuades  
per l'IMPIVA així com per qualsevol òrgan de la Unió Europea, de  
l'administració Central de l'Estat i de la Generalitat, facilitant en tot  
moment quanta informació se sol·licite en l'exercici de dites actuacions.  
f) Conservar els documents justificatius de la subvenció durant un  
termini de quinze anys o durant un termini major mentre puguen ser  
objecte de comprovació i control.  
g) Respondre de la veracitat dels documents aportats.  
h) Mantindre durant un mínim de cinc anys les inversions materials  
i immaterials subvencionades.  
i) Efectuar quantes mesures d'informació i publicitat establisca la  
normativa europea respecte a les activitats en què intervinguen els fons  
estructurals europeus o altres fons.  
j) Les actuacions subvencionades no hauran de vulnerar en cap  
cas el principi de no discriminació per raó de sexe, raça, origen ètnic,  
religió, conviccions, minusvalideses, edat, o orientació sexual. Així  
mateix facilitaran, o almenys no impediran, l'accessibilitat per a les  
persones discapacitades.  
k) Complir amb quantes obligacions i requisits s'establixen en  
l'Orde de 12 de desembre de 2006 de la Conselleria d'Empresa, Universitat  
i Ciència, sobre concessió d'ajudes per l'IMPIVA, i en les disposicions  
establides en la legislació sobre subvencions; en cas d'ajudes  
finançades amb fons estructurals europeus en la normativa que  
els resulte d'aplicació, i en general en qualsevol altra disposició que  
resulte d'aplicació.  
L'incompliment de qualsevol d'estes obligacions podrà donar  
lloc a la minoració o revocació, i si és procedent al reintegrament de  
les ajudes percebudes amb l'exigència de l'interés de demora des del  
moment del pagament de la subvenció.  
Articule 14. Justificació de gastos i pagaments.  
1. Amb caràcter general es consideren justificants de gasto les factures  
i documents de valor probatori equivalent.  
2. La justificació de l'ajuda haurà de realitzar-se d'acord amb les  
instruccions aprovades per resolució del director general de l'IMPIVA  
que seran notificades al beneficiari. A efectes de justificació es considerarà  
que el gasto subvencionat s'ha realitzat sempre que haja sigut  
pagat amb anterioritat a la finalització del període de justificació.  
En la justificació dels costos indirectes el beneficiari realitzarà la  
imputació dels mateixos basant-se en un mètode just i equitatiu, degudament  
explicitat  
La justificació del pagament dels costos subvencionables es realitzarà  
per mitjà de moviment bancari que així l'acredite.  
3. Les factures presentades per a la justificació dels projectes hauran  
de complir allò que s'ha disposat pel Real Decret 1496/2003, de  
28 de novembre i la resta de normativa vigent.  
4. Només seran tinguts en compte els justificants de gastos de data  
posterior al registre d'entrada de la sol·licitud d'ajuda i que estiguen  
emesos a partir de l'1 de gener de 2007.  
5. Quan l'import del gasto subvencionable supere la quantia de  
30.000 euros en el supòsit de cost per execució d'obra, o de 12.000  
euros en el supòsit de subministrament de béns d'equip o prestació de  
servicis per empreses de consultoría o assistència tècnica, el beneficiari  
haurà d'aportar també justificació d'haver sol·licitat com a mínim  
tres ofertes de diferents proveïdors, llevat que per les especials característiques  
dels gastos subvencionables no existisca en el mercat suficient  
nombre d'entitats que el subministren o presten i així es faça  
constar un informe.  
L'elecció entre les ofertes presentades haurà de recaure en la més  
econòmica, justificant en una memòria l'elecció en un altre sentit. La  
no presentació de les memòries a què fa referència este apartat, o la  
insuficiència de les mateixes, podrà donar lloc a una minoració de  
l'ajuda concedida, sense perjuí de la facultat de l'IMPIVA de demanar,  
a càrrec del beneficiari, una taxació pericial del ben subvencionat  
i recalcular en funció d'esta la subvenció concedida.  
6. No s'acceptaran com a justificants de realització del projecte les  
factures derivades de la contractació amb empreses o entitats vinculades  
al beneficiari de l'ajuda, excepte justificació expressa que haurà de  
ser aprovada per l'IMPIVA. S'entén per empreses o entitats vinculades  
aquelles en què el beneficiari o un soci o grup de socis puga exercir,  
directa o indirectament, una influència dominant, o aquelles que  
puguen exercir-la sobre ell o que, de la mateixa manera que el beneficiari,  
estiguen sotmeses a la influència dominant d'una altra empresa  
o entitat per raó de propietat, participació financera o normes que la  
regulen. Es presumirà que hi ha influència dominant quan una empresa,  
entitat, persona física o grup d'estes, directa o indirectament, amb  
relació a una altra, estiga en possessió del menys un 25% del capital  
subscrit, un 25% dels vots inherents a les participacions emeses per  
l'empresa o entitat, o puga designar almenys el 25% dels membres de  
l'òrgan d'administració, direcció o control de l'empresa, i en tot cas en  
els supòsits previstos en l'article 68.2 del Reglament de la Llei General  
de Subvencions, aprovat per Real Decret 887/2006, de 21 de juny.  
Article 15. Pagament de les ajudes.  
L'IMPIVA procedirà al pagament de l'ajuda una vegada el beneficiari  
haja executat el projecte i sempre que haja complit les obligacions  
exigibles. Podrà anticipar-se el pagament de fins al percentatge  
de l'ajuda que permeta la Llei de Pressupostos de la Generalitat per al  
2007, prèvia presentació pel beneficiari d'aval bancari per almenys la  
quantia anticipada, constituït d'acord amb la normativa vigent, en els  
Servicis Territorials de la Conselleria d'Economia, Hisenda i Ocupació  
de la Generalitat, llevat que no s'exigisca la presentació de garantia  
alguna per la citada llei.  
DISPOSICIÓ FINAL  
Es faculta el director general de l'IMPIVA per a dictar les resolucions  
necessàries per al desenrotllament, eficàcia i execució de la present  
convocatòria.  
València, 29 de desembre de 2006.- El president de l'IMPIVA:  
Justo Nieto Nieto  
ANNEX  
Programa de Foment de la Innovació  
Objecte  
Potenciar la capacitat d'actuació dels Instituts Tecnològics impulsats  
per l'IMPIVA, per mitjà del finançament de línies d'activitat  
innovadores en les seues àrees d'actuació específiques, que vinculen  
coneixement i tecnologia amb l'aprofitament d'oportunitats de mercat  
per a processos, productes i servicis innovadors per a les empreses de  
la Comunitat Valenciana  
Actuacions recolzables  
Es recolzaran línies d'activitat dirigides a solucionar les deficiències  
del mercat que limiten els processos d'innovació. Estes línies  
comportaran nivells de risc que les empreses no poden assumir per si  
mateixes, al mateix temps que no falsejaran el mercat ni la competència  
i permetran una major eficiència en l'aplicació de les polítiques  
públiques de millora de competitivitat en les empreses de la Comunitat  
Valenciana.  
Totes les ajudes contemplades en este programa són d'aplicació  
a activitats de caràcter no econòmic mampreses pels Instituts Tecnològics,  
açò és, que no consistixen en l'oferta de béns i servicis en cap  
mercat.  
Esta actuació podrà estar cofinançada pel Fons Europeu de Desenrotllament  
Regional.  
Actuació 1. Informació i gestió del coneixement.  
Es recolzarà el desenrotllament d'estudis de viabilitat tècnica amb  
caràcter previ a la realització dels projectes col·lectius d'I+D, estudis  
de conjuntura sectorial, de necessitats en matèria d'innovació i tecnologia,  
o sobre aquelles àrees que tinguen un impacte previsible en la  
millora de la competitivitat de les empreses de la Comunitat Valenciana.  
Així mateix, es recolzaran projectes de difusió, promoció, sensibilització,  
demostració i observatoris tecnològics i de mercat que aporten  
informació d'alt valor afegit per a col·lectius d'empreses de la Comunitat  
Valenciana.  
Actuació 2. Promoció mediambiental.  
Es recolzaran projectes vinculats amb el desenrotllament d'accions  
correctores de caràcter col·lectiu per a evitar el canvi climàtic, fomentar  
l'eficiència energètica i les bones pràctiques de gestió mediambiental  
en les empreses de la Comunitat Valenciana.  
Actuació 3. Potenciació de clusters sectorials i tecnològics.  
Es recolzaran activitats que permeten articular la demanda d'innovació  
de col·lectius d'empreses del teixit productiu de la Comunitat  
Valenciana a través de la detecció de necessitats d'innovació i tecnològiques  
que permeten desenrotllar projectes dirigits a potenciar sectors  
estratègics, així com identificar clusters intensius en tecnologia o de  
caràcter emergent.  
Actuació 4. Plataformes de cooperació en innovació.  
Es recolzaran projectes estratègics d'innovació que permeten desenrotllar  
plataformes de cooperació participades per entitats de l'entorn  
científic i tecnològic, entorn de la diversificació d'activitats, així  
com la generació, difusió i aplicació de solucions tecnològiques innovadores  
en col·lectius sectorials o àrees tecnològiques consolidades i/o  
emergents.  
Actuació 5. Internacionalització de la I+D.  
Es recolzarà la identificació i participació de grups d'excel·lència  
en matèria investigadora i tecnològica en plataformes tecnològiques i  
xàrcies d'investigació internacionals amb àmplia capacitat de projecció  
estratègica que es traduïsquen en la participació en el desenrotllament  
de projectes d'I+D+i de caràcter internacional.  
Actuació 6. Participació en Comités Tècnics.  
Es recolzaran projectes que tinguen com a objectiu la participació  
de l'institut tecnològic en comités tècnics i de normalització de caràcter  
nacional i internacional.  
Beneficiaris  
Amb caràcter general, seran beneficiaris d'estes ajudes els Instituts  
Tecnològics de la Xàrcia IMPIVA.  
Tipus d'ajuda  
Subvenció a fons perdut per a totes les actuacions del programa.  
La intensitat de les ajudes podrà arribar fins a el 100% dels costos subvencionables  
del projecte.  
Criteris de valoració  
Atendran a la següent classificació i ponderació:  
Qualitat del projecte: 40 punts  
- Definició del projecte, adequació a les necessitats de les empreses,  
grau d'innovació, potencial de transferència a les empreses de la  
Comunitat Valenciana i concreció dels objectius a aconseguir. 14 punts  
- Contribució al posicionament de l'Institut en l'espai nacional i  
europeu d'I+D en determinades àrees tecnològiques. 14 punts  
- Capacitat de generació de plataformes de cooperació que permeten  
identificar necessitats d'innovació i tecnologia. 12 punts  
Viabilitat tècnica i economico-financiera: 20 punts  
- Coherència del pressupost del projecte i els recursos necessaris  
amb els objectius a aconseguir. 10 punts  
- Pla de treball i seqüenciació de tasques i pressupost d'execució.  
10 punts  
Característiques del sol·licitant: 20 punts  
- Orientació de les línies d'activitat en innovació de l'institut tecnològic  
cap a les necessitats de les empreses de la Comunitat Valenciana.  
10 punts  
- Evolució dels indicadors de gestió, amb especial atenció a què  
mesuren la capacitat de l'Institut per a desenrotllar activitats per al  
foment de la innovació, i d'impacte sobre la millora competitiva en les  
empreses de la Comunitat Valenciana. 10 punts  
Aspectes socio-economicos: 20 punts  
- Oportunitat que per al teixit empresarial dels sectors d'activitat  
de l'Institut representa l'aplicació i difusió dels resultats esperats del  
projecte. 8 punts  
- Contribució del projecte a la sensibilització entre les empreses  
sobre l'adopció de mesures per a evitar el canvi climàtic, així com el  
desenrotllament de bones pràctiques en gestió mediambiental. 6 punts  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació. 6 punts  
Costos subvencionables  
Per a totes les línies d'activitat del programa, només seran tinguts  
en compte els justificants de gastos de data posterior al registre d'entrada  
de la sol·licitud d'ajuda i que estiguen emesos a partir de l'1 de  
gener del 2007. Els tipus de cost previstos podran ser els següents:  
01. Servicis externs.  
Gastos en servicis externs que no puguen ser desenrotllats per  
l'institut tecnològic, exclusivament derivats del projecte i necessaris  
per al seu eficient desenrotllament.  
02. Gastos corrents.  
Costos indirectes consistents en gastos generals de funcionament  
i de personal propi de gestió i administració aplicats seguint un mètode  
d'imputació proporcional, l'aplicació del qual haurà de ser possible  
documentar. En qualsevol cas, la suma d'estos no superarà el 20% dels  
costos directament imputables al projecte.  
03. Recursos humans (personal propi).  
Gastos de personal propi pertanyent a l'Institut Tecnològic que  
podrà ser imputat en la seua totalitat quan es dedique íntegrament al  
projecte i necessàriament al desenrotllament d'activitats no econòmiques  
en l'entitat, o bé parcialment en funció de la seua dedicació horària  
al mateix respecte al total d'hores treballades.  
07. Altres.  
Altres gastos suplementaris directament derivats del projecte i  
degudament justificats. Es podran incloure, entre altres, gastos en  
matèria de propietat industrial i adquisició de coneixements tècnics a  
preus de mercat i en condicions de plena competència.  
Altres  
Amb caràcter general, des de l'IMPIVA es podrà requerir del sollicitant  
la reformulació de la seua sol·licitud per a ajustar els compromisos  
i condicions a la subvenció otorgable quan esta siga inferior a la  
que figura en la sol·licitud presentada.  
El desenrotllament de les actuacions contemplades en este Programa  
es podrà formalitzar per mitjà d'un Conveni Singular de Collaboració  
entre l'IMPIVA i l'Institut Tecnològic corresponent.  
La justificació correspondrà, en qualsevol cas, al total dels costos  
subvencionables estimats per l'IMPIVA, i no sols a la part subvencionada.  
Per a procedir al pagament de la subvenció serà necessari que el  
beneficiari haja executat el projecte i haja fet efectiu el pagament dels  
costos subvencionables per mitjà de moviment bancari, i així l'acredite.  
L'Institut Tecnològic, amb caràcter general en totes les accions  
relacionades amb l'objectiu del programa, i en particular amb les activitats  
que generen els projectes subvencionats, són responsables de la  
seua difusió. En este sentit, tots els projectes comptaran amb un pla  
de difusió que haurà de materialitzar-se necessàriament, havent de fer  
coneixedor i partícip a l'IMPIVA de totes les accions de promoció i de  
comunicació previstes tant en la fase prèvia de sol·licitud com, amb la  
suficient antelació, al llarg del seu desenrotllament, inclosa la difusió  
dels resultats en suports físics o electrònics, havent d'utilitzar per a  
això la normativa d'imatge que determinen l'IMPIVA i els Fons Europeus.  
El no compliment de tot allò proposat podrà comportar la minoració  
o revocació de l'ajuda.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 20 de febrer del 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Programa d'infraestructures  
Objecte  
L'objecte del present programa és potenciar les infraestructures  
tecnològiques dels Instituts Tecnològics impulsats per l'IMPIVA,  
incrementant la seua capacitat física per al desenrotllament de les  
seues línies estratègiques d'investigació i desenrotllament tecnològic  
a través de la creació, ampliació i millora de les seues instal·lacions  
que permeten el desenrotllament de les seues activitats en matèria  
d'I+D+i.  
Actuacions recolzables  
Es recolzarà la construcció, ampliació o remodelació d'aquelles  
instal·lacions que estiguen destinades al desenrotllament d'activitats  
d'investigació i desenrotllament tecnològic d'interés col·lectiu per a la  
millora competitiva de les empreses de la Comunitat Valenciana.  
Totes les inversions recolzades a través d'este Programa s'hauran  
de mantindre durant un mínim de cinc anys.  
Beneficiaris  
Amb caràcter general, seran beneficiaris d'estes ajudes els Instituts  
Tecnològics de la Xàrcia IMPIVA.  
Tipus d'ajuda  
Subvenció a fons perdut. La intensitat de les ajudes podrà arribar  
fins a el 100% dels costos subvencionables.  
Criteris de valoració  
Atendran a la següent classificació:  
Qualitat del projecte: 40 punts  
- Definició del projecte, justificació de la necessitat i aplicabilitat  
de les inversions realitzades a les necessitats d'innovació de les empreses  
de la Comunitat Valenciana. 14 punts  
- Reforç de la capacitat física de l'institut tecnològic en matèria  
d'investigació, desenrotllament i transferència tecnològica. 14 punts  
- Contribució al posicionament de l'Institut en l'espai nacional i  
europeu d'I+D en determinades àrees tecnològiques. 12 punts  
Viabilitat tècnica i economico-financiera: 20 punts  
- Coherència del pressupost del projecte amb els objectius a aconseguir.  
8 punts  
- Dimensió equilibrada de les inversions necessàries. 6 punts  
- Obtenció de fons d'altres convocatòries públiques. 6 punts  
Característiques del sol·licitant: 20 punts  
- Orientació de les línies estratègiques d'investigació i desenrotllament  
tecnològic de l'entitat cap a les necessitats de les empreses de  
la Comunitat Valenciana. 10 punts  
- Evolució dels indicadors de gestió, amb especial atenció a què  
mesuren la capacitat de l'Institut per a desenrotllar projectes d'I+D, i  
d'impacte sobre la millora competitiva en les empreses de la Comunitat  
Valenciana. 10 punts  
Aspectes socio-economicos: 20 punts  
- Oportunitat que per al teixit empresarial dels sectors d'activitat  
de l'Institut representa l'aplicació i difusió dels resultats esperats del  
projecte. 8 punts  
- Contribució del projecte a la sensibilització entre les empreses  
sobre l'adopció de mesures per a evitar el canvi climàtic, així com el  
desenrotllament de bones pràctiques en gestió mediambiental. 6 punts  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació. 6 punts  
Costos subvencionables  
Per a totes les línies d'activitat del programa, només seran tinguts  
en compte els justificants de gastos de data posterior al registre d'entrada  
de la sol·licitud d'ajuda i que estiguen emesos a partir de l'1 de  
gener del 2007. Els tipus de cost previstos podran ser els següents:  
04. Obra civil,  
Inversions en edificació i millora de les instal·lacions necessàries  
per al desenrotllament d'activitats d'investigació, desenrotllament  
tecnològic i transferència de resultats a les empreses, entenent-se com  
tals la construcció de nous edificis o unitats tècniques independents,  
edificis annexos, ampliació, reforma o treballs de millora i adequació  
de l'edifici existent.  
Es podran admetre costos de llicències, permisos, redacció del projecte  
de construcció, direcció d'obra, execució d'obra, notaria, registre,  
i la resta de gastos associats a l'execució del projecte.  
Altres  
Amb caràcter general, des de l'IMPIVA es podrà requerir del sollicitant  
la reformulació de la seua sol·licitud per a ajustar els compromisos  
i condicions a la subvenció otorgable quan esta siga inferior a la  
que figura en la sol·licitud presentada.  
La justificació correspondrà, en qualsevol cas, al total dels costos  
subvencionables estimats per l'IMPIVA, i no sols a la part subvencionada.  
Per a procedir al pagament de la subvenció serà necessari que el  
beneficiari haja executat el projecte i haja fet efectiu el pagament dels  
costos subvencionables per mitjà de moviment bancari, i així l'acredite.  
Els beneficiaris, amb caràcter general en totes les accions relacionades  
amb l'objectiu del programa, i en particular amb les activitats  
que generen els projectes subvencionats, són responsables de la seua  
difusió havent de fer coneixedor i partícip a l'IMPIVA de totes les  
accions de promoció i de comunicació previstes tant en la fase prèvia  
de sol·licitud com, amb la suficient antelació, al llarg del seu desenrotllament,  
inclosa la difusió dels resultats en suports físics o electrònics,  
havent d'utilitzar per a això la normativa d'imatge que determinen  
l'IMPIVA i els Fons Europeus. El no compliment de l'anterior podrà  
comportar la minoració o revocació de l'ajuda.  
La realització d'obres que afecten a l'edifici o a la parcel·la de  
l'Institut requeriran la prèvia elaboració del corresponent projecte, que  
s'aportarà junt amb cada sol·licitud, i haurà de definir amb precisió  
l'objecte del contracte, atenent a l'estratègia de l'Institut Tecnològic i  
el seu ajust a les necessitats de caràcter sectorial, i incloent el detall de  
tots els costos previstos i calendari d'execució.  
La contractació dels béns i servicis objecte de subvenció s'ajustarà  
als principis de publicitat i concurrència quan el seu import siga igual  
o supere la quantitat de 30.000 euros. En el cas que l'import oscil·le  
entre 12.000 i 30.000 euros se sol·licitaran almenys tres pressupostos.  
La contractació de les obres s'ajustarà als principis de publicitat i  
concurrència quan l'import siga igual o supere la quantitat de 60.000  
euros. En el cas que l'import oscil·le entre 30.000 i 60.000 euros se  
sol·licitaran almenys tres pressupostos.  
En les quantitats mencionades està inclòs l'IVA.  
La no elecció de l'oferta més econòmica d'entre les presentades  
requerirà la presentació d'un informe justificatiu.  
En estos dos casos, la publicitat ha de ser entesa com la difusió de  
l'oferta de contractació en els periòdics que contrastadament tinguen  
una major difusió quant tirada i lectura en la zona on s'ubique l'Institut.  
La concurrència suposa la no inclusió en la contractació de clàusules  
que puguen obstaculitzar que empreses potencialment candidates a  
presentar ofertes puguen vore's discriminades.  
Els Dits principis es portaran a terme d'acord amb les instruccions  
que a l'efecte dicte l'IMPIVA i s'acreditaran conforme al que establix  
el Manual de Justificació.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 20 de febrer de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Programa de Cooperació Tecnològica entre Centres d'Investigació  
i Tecnologia  
Objecte  
Potenciar la generació i transferència de tecnologies adaptades a  
les necessitats, interessos o potencialitats de les empreses de la Comunitat  
Valenciana, així com afavorir la incorporació en estes d'elements  
d'innovació en productes, processos o servicis, per mitjà de la posada  
en valor dels coneixements residents en la comunitat cientificotecnològica  
universitària a través dels Instituts Tecnològics impulsats  
per l'IMPIVA, contribuint al mateix temps a l'articulació del Sistema  
Valencià de Ciència, Tecnologia i Empresa.  
Actuacions recolzables  
Projectes d'I+D en cooperació.  
Es recolzaran projectes d'I+D i transferència tecnològica, a través  
d'acords establits entre Instituts Tecnològics i, almenys, una altra entitat  
pública o privada sense ànim de lucre amb finalitat investigadora,  
legal o estatutària, que suposen una efectiva articulació del Sistema  
Valencià de Ciència, Tecnología i Empresa.  
Totes les ajudes contemplades en este programa són d'aplicació a  
activitats de caràcter no econòmic mampreses pels beneficiaris, açò és,  
que no consistixen en l'oferta de béns i servicis en cap mercat.  
Els resultats d'estos projectes de cooperació seran d'interés i aplicació  
en un ampli col·lectiu d'empreses de la Comunitat Valenciana,  
enfortint les en les sues capacitats d'innovació, o desenrotllant tecnologia  
en sectors industrials clau. Per a això, els projectes hauran de  
contemplar un pla de transferència dels resultats de la investigació  
orientat cap als sectors consolidats i emergents més significatius de  
la Comunitat Valenciana, i podran fomentar el posicionament de la  
Comunitat Valenciana en l'espai nacional i europeu d'I+D.  
El pressupost total de participació en el projecte corresponent a  
cada una de les entitats participants en l'acord de cooperació no serà  
inferior a 12.000 euros.  
Haurà de celebrar-se un contracte de col·laboració entre les entitats  
participants en el projecte en què es detallen, entre altres, els investigadors  
implicats, la seua dedicació horària, les funcions a desenrotllar,  
així com les tasques i responsabilitats de cada una de les parts. S'aportarà  
el contracte subscrit junt amb la sol·licitud d'ajuda, o bé en un  
termini no superior a 30 dies hàbils des de la finalització del termini  
de presentació de sol·licituds.  
Este programa podrà estar cofinançat pel Fons Europeu de Desenrotllament  
Regional, en el marc del Programa Operatiu de la Comunitat  
Valenciana 2007-2013.  
Beneficiaris  
Seran beneficiaris d'estes ajudes els Instituts Tecnològics de la  
Xàrcia IMPIVA i altres entitats públiques o privades sense ànim de  
lucre amb finalitat investigadora, legal o estatutària, amb seu a la  
Comunitat Valenciana. Haurà d'existir un acord de col·laboració entre,  
almenys, dos d'estes entitats, de les que almenys una pertanyerà a  
la xàrcia d'Instituts Tecnològics i una altra serà aliena a esta xàrcia.  
L'Institut Tecnològic present en el consorci actuarà de coordinador del  
projecte davant de l'IMPIVA, assumint les tasques d'interlocució, centralització  
de la presentació de documentació i recepció de notificacions.  
Tipus d'ajuda  
Subvenció a fons perdut de fins a el 100% dels costos subvencionables  
del projecte.  
Els projectes recolzats a través d'este programa es desenrotllaran  
al llarg d'un màxim de dos exercicis. En qualsevol cas, la renovació  
de les ajudes si procedira, i la determinació del seu import per a la  
segona anualitat, es resoldrà segons les disponibilitats pressupostàries  
i els resultats del seguiment del projecte.  
Criteris de valoració  
L'IMPIVA podrà recórrer a experts aliens per a l'avaluació  
dels projectes, a fi de garantir un tractament independent i acreditat  
d'aquests.  
Quant als criteris de valoració, es consideraran aquells que permeten  
l'aplicació de criteris comuns basats en resultats contrastables,  
tenint en compte els mèrits tecnològics d'investigadors i tecnòlegs,  
la qualitat dels projectes d'I+D, així com la capacitat i qualitat de les  
activitats realitzades per les entitats que desenrotllen els projectes.  
QUALITAT DEL PROJECTE: 50 punts  
- Objectiu i interés del projecte: 15 punts  
Descripció de l'estat de la tècnica, definició d'objectius previstos i  
novetat dels objectius respecte al seu àmbit d'aplicació. 3 punts  
Definició del projecte, justificació de la necessitat, nivell tecnològic,  
grau d'innovació. 4 punts  
Valoració de l'impacte dels resultats previstos des del punt de vista  
socioeconòmic, tecnològic, mediambiental, i la seua transferència a les  
empreses. 4 punts  
Contribució al posicionament del beneficiari en l'espai nacional i  
europeu d'I+D en determinades àrees tecnològiques. 4 punts  
- Organització dels mitjos materials i humans: 15 punts  
Adequació del mètode i pla de treball. 4 punts  
Qualitat del sistema de gestió, seguiment, avaluació, qualitat i  
difusió dels resultats, este últim aspecte d'acord amb la normativa que  
siga d'aplicació. 4 punts  
Previsió d'un pla de contingències. 3 punts  
Distribució de funcions i coordinació entre equips, i si és procedent,  
amb altres entitats participants. 4 punts  
- Qualitat i capacitat de l'equip d'I+D: 20 punts  
Qualitat del personal tècnic científic involucrat. Informació curricular,  
trajectòria, estades en institucions de prestigi, altres mèrits. 4  
punts  
Experiència del líder de l'equip, en el tema concret del projecte,  
coordinació del grup i/o potencial per a aconseguir els objectius proposats.  
4 punts  
Experiència prèvia dels equips participants en altres projectes  
d'I+D. Principals resultats, tesi dirigida, col·laboracions, ponències i  
activitats de formació impartides. 4 punts  
Definició de la cooperació, responsabilitat i funcions dels participants,  
grau de compromís dels acords establits quant a continguts i  
duració prevista en el temps. Complementarietat dels equips participants  
i beneficis de la coordinació. 4 punts  
Col·laboració científic tecnològica en el desenrotllament del projecte  
amb altres agents del sistema d'innovació, preferentment amb  
instal·lacions d'I+D a la Comunitat Valenciana. Orientació cap a una  
línia estable de cooperació. 4 punts  
Viabilitat tècnica i economicofinanciera: 20 punts  
- Coherència del pressupost del projecte amb els objectius a aconseguir.  
8 punts  
- Dimensió equilibrada dels mitjos materials i humans implicats.  
6 punts  
- Obtenció de fons competitius d'altres convocatòries públiques.  
6 punts  
Característiques del sol·licitant: 10 punts  
- Capacitat de l'entitat: 5 punts  
Disponibilitat adequada de recursos materials, infraestructures,  
equipaments i estructura organitzativa. 2 punts  
Capital relacional de l'entitat, participació en xàrcies, convenis de  
col·laboració. 2 punts  
Capacitat formativa, organització d'activitats de capacitació externa.  
1 punts  
- Activitat de l'entitat: 3 punts  
Resultats en projectes, propietat industrial, publicacions, presència  
en congressos i nivell d'excel·lència internacional. 1 punts.  
Qualitat de la seua participació en el sistema valencià d'innovació.  
Principals indicadors d'activitat i resultats. 2 punts  
- Objectius i línies estratègiques: 2 punts  
Línies d'actuació integrades en el Sistema Valencià d'Innovació,  
viabilitat dels projectes que desenrotlla, gestió i transferència de resultats.  
1 punts  
Orientació de les seues línies estratègiques d'investigació i desenrotllament  
tecnològic cap a les necessitats de les empreses de la  
Comunitat Valenciana. 1 punts  
Aspectes socioeconomicos: 20 punts  
- Oportunitat que per al teixit empresarial dels sectors d'activitat  
de l'Institut representa l'aplicació i difusió dels resultats esperats del  
projecte. 8 punts.  
- Contribució del projecte a la sensibilització entre les empreses  
sobre l'adopció de mesures per a evitar el canvi climàtic, així com el  
desenrotllament de bones pràctiques en gestió mediambiental. 6 punts.  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació. 6 punts.  
Costos subvencionables  
Seran tinguts en compte els justificants de gasto de data posterior  
al registre d'entrada de la sol·licitud d'ajuda que estiguen emesos  
a partir de l'1 de gener del 2007. En el cas dels organismes públics  
d'Investigació regulats per la Llei 13/1986, de les universitats públiques  
i dels organismes els pressupostos dels quals són consolidables  
en els Pressupostos Generals de l'Estat o de les comunitats autònomes,  
podran considerar-se finançables els costos marginals de la participació  
en el projecte. S'exclouran per tant els costos del personal fix  
vinculat estatutària o contractualment a eixes entitats  
Els tipus de cost previstos podran ser els següents:  
01. Servicis externs  
Gastos de col·laboracions externes que siguen necessaris per a la  
consecució dels objectius del projecte.  
02. Gastos corrents  
Costos indirectes consistents en gastos generals de funcionament  
i del seu personal, de gestió i administració aplicats seguint un mètode  
d'imputació proporcional, l'aplicació del qual haurà de ser possible  
documentar-lo. En qualsevol cas, la suma d'estos no superarà el 20%  
dels costos directament imputables al projecte.  
03. Recursos humans  
Gastos de personal propi de caràcter tècnic i científic en plantilla  
que podrà ser imputat en la seua totalitat quan es dedique íntegrament  
al projecte d'I+D i necessàriament al desenrotllament d'activitats no  
econòmiques en l'entitat, o bé parcialment en funció de la seua dedicació  
horària al mateix respecte al total d'hores treballades, fins a el  
70% del cost anual total del projecte.  
07. Altres  
Compra de treballs d'investigació, coneixements tècnics, estudis  
de viabilitat econòmica, financera, d'impacte, d'explotació i de mercat,  
registre de la propietat industrial, materials necessaris per al desenrotllament  
del projecte o la transferència dels seus resultats, així  
com altres gastos relacionats.  
Gastos de viatges interurbans i allotjament corresponents al personal  
propi de caràcter tècnic i científic del beneficiari, necessaris per a  
la realització del projecte. S'exclouen els gastos de manutenció.  
Altres  
La justificació correspondrà, en qualsevol cas, al total dels costos  
subvencionables estimats per l'IMPIVA, i no sols a la part subvencionada.  
Per a procedir al pagament de la subvenció serà necessari que  
el beneficiari haja fet efectiu el pagament dels costos subvencionables  
per mitjà de moviment bancari, i així l'acredite.  
Els beneficiaris, amb caràcter general en totes les accions relacionades  
amb l'objectiu del programa, i en particular amb les activitats  
que generen els projectes subvencionats, és responsable de la seua  
difusió. En este sentit, tots els projectes comptaran amb un pla de difusió  
que haurà de materialitzar-se necessàriament, havent de fer coneixedor  
i partícip a l'IMPIVA de totes les accions de promoció i comunicació  
previstes tant en la fase prèvia de sol·licitud com, amb la suficient  
antelació, al llarg del desenrotllament de les mateixes, inclosa la  
difusió dels resultats en suports físics o electrònics, havent d'utilitzar  
per a això la normativa d'imatge que determinen l'IMPIVA i els Fons  
Europeus. El no compliment de l'anterior podrà comportar la minoració  
o revocació de l'ajuda.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 20 de febrer de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Programa d'I+D  
Objecte  
Millorar la competitivitat de les empreses i afavorir l'ampliació  
del teixit productiu de la Comunitat Valenciana incorporant noves activitats  
a través de l'aportació de la capacitat científica i tècnica dels  
Instituts Tecnològics impulsats per l'IMPIVA, per mitjà del finançament  
de les seues línies estratègiques d'investigació i desenrotllament  
tecnològic en les seues àrees d'actuació específiques.  
Actuacions recolzables  
Es recolzaran les línies estratègiques d'investigació i desenrotllament  
tecnològic dels Instituts Tecnològics a través d'actuacions relatives  
al finançament d'activitats d'I+D pròpia i precompetitiva, així  
com la incorporació i formació de personal tècnic i científic.  
Totes les ajudes contemplades en este programa són d'aplicació  
a activitats de caràcter no econòmic mampreses pels Instituts Tecnològics,  
açò és, que no consistixen en l'oferta de béns i servicis en cap  
mercat.  
Respecte a les inversions recolzades a través d'este programa,  
s'hauran de mantindre durant un mínim de cinc anys i estaran necessàriament  
vinculades al desenrotllament d'activitats de caràcter no econòmic  
mampreses pels instituts tecnològics.  
Actuació 1. Projectes d'I+D.  
Es recolzaran projectes d'I+D integrats en les línies estratègiques  
d'investigació i desenrotllament tecnològic de l'Institut Tecnològic els  
resultats de les quals previstos i la seua posterior transferència puguen  
resultar d'interés per a la millora de processos, productes i servicis en  
col·lectius d'empreses de la Comunitat Valenciana.  
Es prioritzarà l'obtenció de resultats estratègics per a l'aprofitament  
general dels sectors consolidats i emergents més significatius de  
la Comunitat Valenciana. En este sentit, es podrà recolzar la participació  
de l'institut tecnològic en projectes d'I+D de caràcter transnacional  
que es desenrotllen en col·laboració amb altres agents de l'Espai  
Europeu d'Investigació en el marc d'iniciatives pilot d'ERA-NET en  
el Programa Marco d'Investigació i Desenrotllament. Així mateix, es  
podran considerar aquells projectes d'I+D vinculats amb el desenrotllament  
de solucions tecnològiques en matèria mediambiental i eficiència  
energètica per a la seua aplicació en les empreses.  
Les activitats contemplades en els projectes seran les d'investigació  
fonamental, industrial o desenrotllament experimental, així com la  
difusió dels seus resultats per mitjà de la transferència de tecnologia,  
sempre amb caràcter no econòmic. S'inclou el desenrotllament de prototips  
i projectes pilot, si bé en cas d'utilització comercial posterior els  
ingressos generats hauran de deduir-se dels costos subvencionables.  
Són subvencionables la producció i assaig experimental de productes,  
processos i servicis sempre que no siguen transformables en aplicacions  
industrials o per a fins comercials.  
Actuació 2. Inversions en equipament per a activitats d'I+D.  
Es recolzaran inversions en equipament d'experimentació, per al  
desenrotllament de prototips precompetitius i sistemes d'informació i  
comunicacions associades als projectes d'I+D desenrotllats per l'institut  
tecnològic en el marc del Programa d'I+D, o altres inversions  
incloses en les seues línies estratègiques d'investigació i desenrotllament  
tecnològic.  
Estes inversions estaran necessàriament vinculades al desenrotllament  
d'activitats de caràcter no econòmic mampreses pels Instituts  
Tecnològics, açò és, que no consistixen en l'oferta de béns i servicis  
en cap mercat.  
Les inversions proposades es presentaran per orde de prioritat,  
indicant si és procedent, el projecte o projectes presentats a l'actuació  
1 del programa d'I+D amb els que es relacionen.  
Esta actuació estarà cofinançada pel Fons Europeu de Desenrotllament  
Regional, Eix 1: Millora de la Competitivitat i Desenrotllament  
del Teixit Productiu, Mesura 01: Suport a empreses industrials, comercials  
i de servicis.  
Actuació 3. Nous contractes de personal vinculat a tasques d'I+D.  
Consistirà en la contractació de nou personal tècnic i científic, titulat  
superior, integrat en el desenrotllament de línies estratègiques d'investigació  
i desenrotllament tecnològic de potencial utilitat per a la  
innovació de processos i diversificació productiva de col·lectius d'empreses  
de la Comunitat Valenciana. Les activitats d'I+D desenrotllades  
per este personal seran exclusivament de caràcter no econòmic, havent  
de quedar especificades en la memòria tècnica de sol·licitud.  
La selecció de personal es realitzarà per part dels Instituts Tecnològics  
respectant les polítiques horitzontals en matèria d'igualtat d'oportunitats  
i atenent a principis de publicitat suficient i valoració professional  
equitativa dels candidats, tant per als nous contractats com per  
a aquells que puguen substituir-los en el seu lloc durant el primer any  
de contracte amb menció expressa als fons europeus tant en el procés  
de selecció com en el seu contracte. Els contractes tindran una duració  
mínima de dos anys.  
Els contractes proposats es presentaran per orde de prioritat, indicant  
la seua relació amb els projectes de les línies estratègiques d'I+D  
de l'institut tecnològic.  
Esta actuació estarà cofinançada pel Fons Social Europeu, Eix 20:  
Societat del coneixement (Innovació, I+D, societat de la informació) i  
telecomunicacions, Mesura 1: Recolzar la inversió en capital humà en  
l'àmbit de la investigació, la ciència i la tecnologia i la transferència  
de coneixements al sector productiu, en el marc del Programa Operatiu  
Integrat de la Comunitat Valenciana 2000-2006.  
En conseqüència, no podrà contractar-se personal que siga beneficiari  
en eixe moment d'altres ajudes provinents del Fons Social Europeu.  
Actuació 4. Manteniment de contractes de personal vinculat a tasques  
d'I+D.  
Manteniment de contractes celebrats amb personal tècnic i científic,  
titulat mig o superior, integrat en el desenrotllament de línies  
estratègiques d'investigació i desenrotllament tecnològic de potencial  
utilitat per a la innovació de processos i diversificació productiva  
de col·lectius d'empreses de la Comunitat Valenciana que hagen sigut  
objecte d'ajuda per part de l'IMPIVA en algun dels exercicis anteriors  
a través d'este programa. En este cas haurà d'aportar-se còpia del  
contracte i justificació documental de la concessió de l'ajuda. Les activitats  
d'I+D desenrotllades per este personal seran exclusivament de  
caràcter no econòmic, havent de quedar especificades en la memòria  
tècnica de sol·licitud.  
Esta actuació estarà cofinançada pel Fons Social Europeu, Eix 20:  
Societat del coneixement (Innovació, I+D, societat de la informació) i  
telecomunicacions, Mesura 1: Recolzar la inversió en capital humà en  
l'àmbit de la investigació, la ciència i la tecnologia i la transferència  
de coneixements al sector productiu, en el marc del Programa Operatiu  
Integrat de la Comunitat Valenciana 2000-2006.  
Beneficiaris  
Amb caràcter general, seran beneficiaris d'estes ajudes els Instituts  
Tecnològics de la Xàrcia IMPIVA.  
Tipus d'ajuda  
Subvenció a fons perdut:  
- En les actuacions 1, 2 i 3, la intensitat de les ajudes podrà arribar  
fins a el 100% dels costos subvencionables. En l'actuació 1, per al  
cas de projectes d'I+D de caràcter transnacional, les ajudes quedaran  
condicionades que el projecte transnacional haja sigut aprovat dins de  
les iniciatives comunitàries que corresponguen. A més de l'anterior, si  
estos tenen caràcter plurianual, la renovació de les ajudes, si procedira,  
i la determinació del seu import per a la segona anualitat es resoldrà,  
segons les disponibilitats pressupostàries i els resultats del seguiment  
del projecte. Per a això, l'entitat beneficiària presentarà la sol·licitud  
formal de renovació del projecte per al següent exercici junt amb la  
memòria justificativa de l'exercici corrent.  
- En l'actuació 4, durant el primer any del contracte la intensitat  
de les ajudes podrà arribar fins a el 100% dels costos subvencionables.  
Este límit decreixerà en el segon any fins a un 75% i en el tercer fins a  
un 50%. En qualsevol cas, les ajudes per al segon i tercer any dependran  
de la disponibilitat pressupostària.  
Criteris de valoració  
Es consideraran aquells que permeten l'aplicació de criteris  
comuns basats en resultats contrastables, tenint en compte els mèrits  
tecnològics d'investigadors i tecnòlegs, la qualitat dels projectes  
d'I+D, així com la capacitat i qualitat de les activitats realitzades per  
les entitats que desenrotllen els projectes.  
Qualitat del projecte: 40 punts  
- Objectiu i interés del projecte: 14 punts  
Descripció de l'estat de la tècnica, definició d'objectius previstos i  
novetat dels objectius respecte al seu àmbit d'aplicació. 3 punts  
Definició del projecte, justificació de la necessitat, nivell tecnològic,  
grau d'innovació. 3 punts  
Valoració de l'impacte dels resultats previstos des del punt de vista  
socioeconòmic, tecnològic, mediambiental, i la seua transferència a les  
empreses. 4 punts  
Contribució al posicionament de l'Institut en l'espai nacional i  
europeu d'I+D en determinades àrees tecnològiques. 4 punts  
- Organització dels mitjos materials i humans: 14 punts  
Adequació del mètode i pla de treball. 3 punts  
Qualitat del sistema de gestió, seguiment, avaluació, qualitat i  
difusió dels resultats, este últim aspecte d'acord amb la normativa que  
siga d'aplicació. 4 punts  
Previsió d'un pla de contingències. 3 punts  
Distribució de funcions i coordinació entre equips, i si és procedent,  
amb altres entitats participants. 4 punts  
- Qualitat i capacitat de l'equip d'I+D: 12 punts   
Qualitat del personal tècnic científic involucrat. Informació curricular,  
trajectòria, estades en institucions de prestigi, altres mèrits. 4  
punts  
Experiència prèvia dels equips participants en altres projectes  
d'I+D. Principals resultats, tesi dirigida, col·laboracions, ponències i  
activitats de formació impartides. 4 punts  
Complementarietat dels membres per a cobrir les àrees de coneixement  
a desenrotllar en el projecte. 4 punts  
Viabilitat tècnica i economico-financiera: 20 punts  
- Coherència del pressupost del projecte amb els objectius a aconseguir.  
8 punts  
- Dimensió equilibrada dels mitjos materials i humans implicats.  
6 punts  
- Obtenció de fons competitius d'altres convocatòries públiques.  
6 punts  
Característiques del sol·licitant: 20 punts  
- Capacitat de l'entitat: 9 punts  
Disponibilitat adequada de recursos materials, infraestructures,  
equipaments i estructura organitzativa. 3 punts  
Capital relacional de l'entitat, participació en xàrcies, convenis de  
col·laboració. 3 punts  
Capacitat formativa, organització d'activitats de capacitació externa.  
3 punts  
- Activitat de l'entitat: 6 punts  
Resultats en projectes, propietat industrial, publicacions, presència  
en congressos i nivell d'excel·lència internacional. 3 punts  
Qualitat de la seua participació en el sistema valencià d'innovació.  
Principals indicadors d'activitat i resultats. 3 punts  
- Objectius i línies estratègiques: 5 punts  
Línies d'actuació integrades en el Sistema Valencià d'Innovació,  
viabilitat dels projectes que desenrotlla, gestió i transferència de resultats.  
3 punts  
Orientació de les seues línies estratègiques d'investigació i desenrotllament  
tecnològic cap a les necessitats de les empreses de la  
Comunitat Valenciana. 2 punts  
Aspectes socio-economicos: 20 punts  
- Oportunitat que per al teixit empresarial dels sectors d'activitat  
de l'Institut representa l'aplicació i difusió dels resultats esperats del  
projecte. 8 punts  
- Contribució del projecte a la sensibilització entre les empreses  
sobre l'adopció de mesures per a evitar el canvi climàtic, així com el  
desenrotllament de bones pràctiques en gestió mediambiental. 6 punts  
- Sol·licituds presentades per entitats que hagen superat en la seua  
plantilla respecte a l'any anterior els mínims exigits per la normativa  
sobre integració laboral de discapacitats o que compten amb un pla  
d'igualtat d'oportunitats entre dones i hòmens, per entitats amb ubicació  
en zones geogràfiques d'interés preferent, o amb projectes que  
suposen increment de l'ocupació. 6 punts  
Costos subvencionables  
Per a totes les línies d'activitat del programa, només seran tinguts  
en compte els justificants de gastos de data posterior al registre d'entrada  
de la sol·licitud d'ajuda i que estiguen emesos a partir de l'1 de  
gener del 2007. Els tipus de cost previstos podran ser els següents:  
Actuació 1.  
01. Servicis externs  
Gastos en servicis externs que no puguen ser desenrotllats per  
l'institut tecnològic, exclusivament derivats del projecte i necessaris  
per al seu eficient desenrotllament.  
02. Gastos corrents  
Costos indirectes consistents en gastos generals de funcionament  
i de personal propi de gestió i administració aplicats seguint un mètode  
d'imputació proporcional, l'aplicació del qual haurà de ser possible  
documentar. En qualsevol cas, la suma d'estos no superarà el 20% dels  
costos directament imputables al projecte.  
03. Recursos humans (personal propi)  
Gastos de personal propi de caràcter tècnic i científic pertanyent a  
l'Institut Tecnològic que podrà ser imputat en la seua totalitat quan es  
dedique íntegrament al projecte d'I+D i necessàriament al desenrotllament  
d'activitats no econòmiques en l'entitat, o ben parcialment en  
funció de la seua dedicació horària al mateix respecte al total d'hores  
treballades.  
07. Altres  
Altres gastos suplementaris directament derivats del projecte i  
degudament justificats. Es podran incloure, entre altres, gastos vinculats  
al registre de patents, de garantia bancària per al cobrament anticipat  
de l'ajuda concedida, compra de treballs d'investigació, coneixements  
tècnics, materials necessaris per al desenrotllament del projecte  
o la transferència dels seus resultats, així com altres gastos directament  
relacionats.  
Actuació 2.  
06. Inversions no productives  
Inversions en equipament d'experimentació, per al desenrotllament  
de prototips precompetitius i sistemes d'informació i comunicacions  
associades als projectes d'I+D.  
Actuació 3.  
01. Servicis externs  
Gastos en servicis externs contractats per a la selecció del personal  
tècnic i científic vinculat a tasques d'I+D, incloent costos de publicitat.  
03. Recursos humans (personal propi)  
Gastos del personal propi tècnic i científic de nova contractació  
vinculat exclusivament a activitats no econòmiques d'I+D, en els quals  
s'inclou el salari i les càrregues socials.  
Actuació 4.  
03. Recursos humans (personal propi)  
Gastos del personal tècnic i científic contractat en exercicis anteriors  
vinculat exclusivament a activitats no econòmiques d'I+D, en els  
quals s'inclou el salari i les càrregues socials.  
Altres  
Amb caràcter general, des de l'IMPIVA es podrà requerir del sollicitant  
la reformulació de la seua sol·licitud per a ajustar els compromisos  
i condicions a la subvenció otorgable quan esta siga inferior a la  
que figura en la sol·licitud presentada.  
El desenrotllament de les actuacions contemplades en este Programa  
es podrà formalitzar per mitjà d'un Conveni Singular de Collaboració  
entre l'IMPIVA i l'Institut Tecnològic corresponent.  
La justificació correspondrà, en qualsevol cas, al total dels costos  
subvencionables estimats per l'IMPIVA, i no sols a la part subvencionada.  
Per a procedir al pagament de la subvenció serà necessari que el  
beneficiari haja executat el projecte i haja fet efectiu el pagament dels  
costos subvencionables per mitjà de moviment bancari, i així l'acredite.  
L'Institut Tecnològic, amb caràcter general en totes les accions  
relacionades amb l'objectiu del programa, i en particular amb les activitats  
que generen els projectes subvencionats, és responsable de la  
seua difusió. En este sentit, tots els projectes comptaran amb un pla  
de difusió que haurà de materialitzar-se necessàriament, havent de fer  
coneixedor i partícip a l'IMPIVA de totes les accions de promoció i de  
comunicació previstes tant en la fase prèvia de sol·licitud com, amb la  
suficient antelació, al llarg del seu desenrotllament, inclosa la difusió  
dels resultats en suports físics o electrònics, havent d'utilitzar per a  
això la normativa d'imatge que determinen l'IMPIVA i els Fons Europeus.  
El no compliment de l'anterior podrà comportar la minoració o  
revocació de l'ajuda.  
En el cas de projectes d'I+D de caràcter transnacional, el suport  
per a la participació d'altres entitats europees en projectes pertanyents  
a estes iniciatives transnacionals haurà de ser sol·licitat per estes a través  
dels seus respectius programes regionals o nacionals. El caràcter  
transnacional d'estos projectes, que podran ser plurianuales, haurà  
d'acreditar-se per mitjà de la sol·licitud i memòria tècnica de la proposta  
que se presente a la corresponent iniciativa europea i/o acord  
degudament firmat pels socis participants, en el qual se detall la participació  
de cada un d'estos en el projecte i el calendari d'accions previst.  
No s'admetran costos de preparació de les propostes.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 20 de febrer de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.